OzLabs/hebrew-wiki-articles huggingface dataset:
רון מוס

רונלד מונטגיו מוס (באנגלית: Ronald Montague Moss; נולד ב-4 במרץ 1952) הוא שחקן, מוזיקאי, זמר ופזמונאי אמריקאי, חבר בלהקת "Player", הידוע בעיקר בתפקידו של רידג' פורסטר, באופרת הסבון של CBS "היפים והאמיצים".

==ביוגרפיה==
=== ראשית חיים וקריירה מוזיקלית ===
מוס נולד וגדל בלוס אנג'לס. בגיל 11 החל ללמוד לנגן על תופים, גיטרה ובס חשמלי. בשנת 1976 חבר מוס לזמר והגיטריסט, פיטר בקט, הגיטריסט והקלידן ג'יי.סי קראולי, והמתופף ג'ון פרייזן כדי להקים את הלהקה "Player", בעיקר כבסיסט וזמר. במוסך בהוליווד הילס הם כתבו והתאמנו על המוזיקה. המוזיקה משכה את תשומת ליבו של המפיק רוברט סטיגווד, שחתם איתם על חוזה.

הסינגל שלהם "Baby Come Back" תפס את המקום הראשון במצעד הפופ הלאומי בשלושת השבועות הראשונים של 1978. הסינגל הופיע ברשימת הסינגלים הטובים ביותר לשנה זו במגזין בילבורד. גם סינגל ההמשך שלהם, "This Time I'm in It for Love", הגיע לשיא במקום ה -10 באותה השנה.

הלהקה יצאה לסיבוב הופעות בשנת 2015. הלהקה הוציאה שני אלבומי אולפן.

לעיתים מופיע מוס לבד. הוא הופיע שוב באוסטרליה במרץ 2019 ובאיטליה בפעם הראשונה בקיץ 2019.<ref></ref>

=== קריירת משחק ===
מוס הופיע בסרט האיטלקי משנת 1983 "Paladini-Storia d'armie d'Amori".

בשנת 1987 הוצע למוס התפקיד של רידג' פורסטר באופרת סבון חדשה "היפים והאמיצים". הוא קיבל את התפקיד, והתוכנית שודרה במדינות רבות ברחבי העולם. תפקידו משך מיליוני מעריצים ברחבי העולם. עד היום הוא ידוע בעיקר בתפקיד זה, והוא נוסע לעיתים קרובות, להופיע, ולקדם את המוזיקה שלו.

בשנת 1987 שיחק בסרט "Hard Ticket to Hawaii".

בשנת 2010, הוא השתתף בגרסה האיטלקית של תוכנית המציאות "רוקדים עם כוכבים", וסיים במקום שני עם בת זוגו שרה די וירה.

ב-11 באוגוסט 2012 פורסם כי מוס יעזוב את "היפים והאמיצים", לאחר שגילם את דמותו של רידג' פורסטר במשך 25 שנה. הופעתו האחרונה הייתה ב-14 בספטמבר 2012.

ב-12 במאי 2014 הופיע מוס, יחד עם להקתו באופרת הסבון "בית החולים כללי", כחלק מנשף האחיות בשנת 2014, שם ביצעו את להיטם "Baby Come Back".

בשנת 2015, הוא גילם את הדמות של איאן באופרת הסבון הפלמית "Familie".

בהמשך שיחק רון מוס בתפקיד ג'ון בלקוול באופרת הסבון "המפרץ".

בשנת 2022 שיחק בסרט "Trail Blazers".

==קישורים חיצוניים==

* 

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:זמרים אמריקאים
קטגוריה:מדבבים אמריקאים
קטגוריה:פזמונאים אמריקאים
קטגוריה:אמריקאים שנולדו ב-1952
בודורפה

בודורפה (בהונגרית: Bodorfa) הוא כפר במחוז וספרם שבמרכז הונגריה.
כמו יישובים רבים באירופה גם בבודורפה מספר התושבים נמצא בירידה. כך, בשנת 1990 היה מספר התושבים 155 ובשנת 2020 רק 84 תושבים.

==יהודי בודורפה==
בבודורפה חיו יהודים בתקופות זמן שונות. חלק מתושבי הכפר נרצחו בשואה. 
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|6
|
|-
|1880
|12
|328
|-
|1910
|5
|
|-
|1920
|11
|
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
היכל הפסלים הלאומי

היכל הפסלים הלאומי
היכל הפסלים הלאומי (באנגלית: National Statuary Hall) הוא חדר בקפיטול ארצות הברית המוקדש לפסלים של אמריקאים פורצי דרך. זהו חדר גדול בעל מבנה חצי מעגלי המורכב משתי קומות נפרדות, והוא ממוקם מדרום לרוטונדה, שם הוקם אוסף היכל הפסלים הלאומי.

ההיכל בנוי בצורת אמפיתיאטרון עתיק והוא אחד הדוגמאות הראשונות לאדריכלות ניאו - קלאסית בארצות הברית. חלק ניכר מהעמודים המעוצבים בו עשויים משיש ברקציה שנחצבו לאורך נהר הפוטומק, בתקרת האולם קבוע פנס, ורצפת החדר מועצבת באופן ייחודי ועשויה מאריחי שיש שנרכשו במיוחד עבור החדר<ref></ref>.

== היסטוריה ==
האולם הוא האולם השני ומקום המפגש השלישי שנבנה עבור בית הנבחרים בגבעת הקפיטול, לפני כן נן נפגשו חברי הבית בניין זמני שכונה "התנור""<ref>[http://www.aoc.gov/history-us-capitol-building History of the U.S. Capitol Building] Architect of the Capitol. Retrieved 31 December 2014.</ref>, הבניין הוקם בזרירות יתרה ב-1801 ולא התאים לצורכי הבית, לאחר פלישת הכוחות בריטים לארצות הברית, החליטו הבריטים להצית ולשרוף את הקפיטול באוגוסט 1814, אירוע שהיה חלק ממלחמת 1812 הוחלט להקים את האולם מחדש, עם זאת כמה שנים לאחר שיפוץ האולם נהרסה חלק מתקרתו ונעשו מספר ניסיונות לשפר את האקוסטיקה במקום, החל מניסיון לשנות את סדר הישיבה ועד תליית וילונות במקום אך אף ניסיון לא צלח, הפתרון היחיד לבעיה זו היה לבנות אולם חדש לגמרי, בו ניתן לשמוע דיונים בקלות ולכן הוחלט להרחיב את הקפיטול ולבנות אולם חדש לחברי הבית<ref name="aoc2"></ref>.

עם הרחבת בניין הקפיטול בשנות ה-50 של המאה ה-19 עברה מליאת בית הנבחרים מאולמה המקורי לאולם מרווח יותר. אז הועלו הצעות שונות בנוגע לשימוש באולם שהתפנה, ובכלל זה כחלל לתצוגת אמנות. בשנת 1864 חוקק הקונגרס חוק שבו הוסמך נשיא ארצות הברית להזמין את מדינות הברית למסור לקונגרס לתצוגה בהיכל פסל אחד או שניים, משיש או מארד, של אישים מאזרחיהן שכבר אינם בין החיים, אשר מייצגים את ההיסטוריה שלהן או שהצטיינו בשירות צבאי או אזרחי.

ההליך בכל מדינה למסירת פסל החל בדרך כלל בהחלטה של בית המחוקקים שלה שקבעה את זהות האישיות שתונצח על ידי יצירת פסל, הקימה ועדה שבחרה את יוצר הפסל וכן קבעה את אופן מימון היצירה. בעבר נמסר כל פסל לקונגרס במסגרת טקס שהתקיים ברוטונדה של הקפיטול, שלאחריו הוא הוצג בה לתקופה של עד ששה חדשים בטרם הועבר למקומו הקבוע בבניין.

בתחילה הוצגו כל הפסלים שנמסרו על ידי המדינות בהיכל הפסלים הלאומי, אך ככל שגדל מספר הפסלים בו הוא החל לסבול מצפיפות יתר. ב-1933 הוצגו בו בצפיפות רבה 65 פסלים, אשר גם איימו על יכולת רצפת ההיכל לשאת את משקלם. על כן קיבל הקונגרס בשנה זו החלטה שהסמיכה את אדריכל הקפיטול, באישור וועדת הספרייה המשותפת של הקונגרס, להציב חלק מן הפסלים באזורים אחרים של בניין הקפיטול. אז הוחלט כי בהיכל יוצג פסל אחד בלבד של כל מדינה. ארגון מחדש נוסף של האוסף נעשה בשנת 1976, ובמסגרתו הוצבו בהיכל 38 פסלים שנבחרו על פי גובהם והחומר שממנו נוצרו. פסלים של עשר משלוש עשרה המדינות המקוריות של ארצות הברית הוצבו באולם הסמוך לכניסה המזרחית לבניין הקפיטול. יתר הפסלים הוצבו במיקומים שונים ברחבי הבניין. הפסל המאה של המדינות - פופאי הילידי - שהיה פסלה השני של ניו מקסיקו, צורף לאוסף ב-2005.

== קישורים חיצוניים ==

== הערות שוליים ==

קטגוריה:הקפיטול
קטגוריה:הנצחת אישים בארצות הברית
מרי אליזבת ויגמן

מרי אליזבת ויגמן (בגרמנית: Marie Elisabeth Wiegmann; 7 בנובמבר 1820 – 4 בדצמבר 1893) הייתה ציירת ז'אנר ופורטרטים גרמניים שעבדה בבריטניה, גרמניה והולנד. היא הייתה ציירת ידועה לאורך כל למעלה מ-50 שנות הקריירה שלה.<ref></ref>

== ביוגרפיה ==
מרי ויגמן (לבית הנקה) נולדה ב-7 בנובמבר 1820 בסילברבג, שלזיה, בהווה סרברנה גורה, עיירה פולנית באזור שלזיה תחתית.

בשנת 1841, בגיל 21, היא הפכה לתלמידה של האקדמיה בדיסלדורף. היא למדה תחילה בהדרכתו של הרמן סטילקה, ואחר כך אצל האמן הגרמני קרל פרדיננד זון, שצייר גם דיוקן שלה. היא נחשבה בעיני בני דורה לאחת מגדולי התלמידים של סון, והיא זכתה במדליית זהב בברלין על אחת מיצירותיה – דיוקן של קרל שנאס שהוצג בגלריה הלאומית של ברלין. בשנת 1876 נכנסו שלוש מיצירותיה לגלריה הלאומית של ברלין: "גברת ונציאנית", "נערה צעירה עם ורדים" ו"אישה צרפתייה" משנת 1792.

היא טיילה רבות בגרמניה, אנגליה, הולנד ואיטליה. בשנת 1841 נישאה לרודולף ויגמן והתיישבה עמו בדיסלדורף, שם נולדו להם שני ילדים: הבת קלרה בשנת 1842, והבן ארנולד בשנת 1846. מכיוון שהייתה לה משיכה לאמנות איטלקית שהיא חלקה גם עם בעלה, היא נסעה לשם משנת 1843 עד 1845.

בין השנים 1846–1850 התמקדה ויגמן ביצירות המבוססות על אגדות וסיפורים מיתיים, בעיקר יצירות ספרותיות רומנטיות מאוחרות. אלה כללו ציור על פי השיר "האלפים" מאת לודוויג אולנד, ואיורים שונים אחרים שנכללו בספרי שירה מהמאה ה-19.

שניים מאיוריה נכללו ב"סנט ניקולס" 1883 – מגזין מאויר לצעירים.<ref></ref>

==קישורים חיצוניים==

== הערות שוליים ==

קטגוריה:ציירות גרמניות
קטגוריה:ציירים גרמנים
קטגוריה:ילידות 1820
קטגוריה:נפטרות ב-1893
קבוצת אלעד

קבוצת אלעד (באנגלית: El-Ad Group) היא חברת פיתוח נדל"ן אמריקאית שמבוססת בישראל. הקבוצה שולטת בחברות בנות רבות, כולל אלעד נכסים (Elad Properties), שממוקמת בניו יורק, אלעד פלורידה (Elad Florida) ואל-עד קנדה (Elad Canada), שבסיסה בטורונטו.

ביחד, קבוצת אל-עד מחזיקה בנכסים רבים ברחבי צפון אמריקה, כולל מלון פלאזה ההיסטורי, גרנד מדיסון ומגדל חברת הביטוח מטרופוליטן לייף בניו יורק. קבוצת אל-עד נמצאת בבעלות יצחק תשובה, איש עסקים ישראלי.

במאי 2007 רכשה אלעד נכסים את המלון והקזינו החדש בלאס וגאס תמורת 1.2 מיליארד דולר. הפרויקט פשט את הרגל, ונעצר ללא הגבלת זמן.

== חברות בנות ==
=== המזרח התיכון ===
מלונות אלעד בע"מ נטלה את גרעין השליטה ברשת מלונות שרתון מוריה ישראל בת 6 המלונות.<ref></ref>

=== צפון אמריקה ===
אלעד נכסים היא חברה לפיתוח נדל"ן שממוקמת בניו יורק, עם אחזקות נרחבות בארצות הברית, בעיקר ניו יורק. נכס הדגל של אלעד נכסים, ניו יורק, הוא מלון פלאזה בסנטרל פארק דרום, שנרכש על ידי חברת השלוחות ElAd CPS One LLC,<ref></ref> ונפתח מחדש ב-1 במרץ 2008. אלעד נכסים מנוהלת על ידי המנכ"ל אודי ארז.

הוקמה בשנת 2004 כדי להרחיב את חוד החנית לדרום-מזרח, אל עד נכסים לאומיים (El Ad National Properties) החלה כזיקה בין קבוצת אלעד פלורידה לבין קבוצת אלעד-קנדה, וכיום היא מנהלת נכסים בעשר מדינות עם דגש על דרום, המערב התיכון וצפון-מזרח ארצות הברית. 55% מתיק הנכסים של אלעד נכסים לאומיים הם נכסי שכירות. באמצעות מיזם משותף, אל עד נכסים לאומיים שולטת בחברה Element National Management הפועלת בתחום ניהול נכסים.<ref></ref>

בשנת 2007 הרחיבה החברה את אחזקתה בלוס אנג'לס, ורכשה קרקעות בין בוורלי הילס לווסטווד כחלק מעסקת פיתוח של 330 מיליון דולר.

מיקי נפתלי, המנכ"ל לשעבר, השיק והנחה את הפעולה המוצלחת של אלעד בניו יורק ואת התרחבותה ברחבי הארץ וברחבי העולם. גולת הכותרת בתיק הנכסים של אלעד הוא מלון פלאזה בניו יורק. רב הקומות עבר שיפוץ של 450 מיליון דולר. אלעד ירחיב גם את המותג פלאזה לערים ברחבי העולם, כולל בוסטון, לוס אנג'לס, פריז, לונדון, טוקיו ושנגחאי. נפתלי מפתח את דירת היוקרה הגבוהה האחרונה במסדרון וילשייר בלוס אנג'לס ומתכנן רבי קומות יוקרתיים בעיר ניו יורק, בתכנון דניאל ליבסקינד. הוא מוביל את אלעד לסינגפור על ידי יצירת מתחם מגורים, מסחר, קמעונאות ובתי מלון גדולים שתוכנן על ידי סר נורמן פוסטר. נפתלי מפקח גם על פעילותו של אלעד בשווקים מובילים אחרים בצפון אמריקה. פיתוח המגורים והמסחר של אלעד קנדה ממוקם בעיקר באזורי מונטריאול, טורונטו ואוטווה, וכולל יותר מ-12,000 יחידות דיור, רבות בשכונות אטרקטיביות שנוצרו לאחרונה, ומעל 560,000 מ"ר של שטחי מסחר, קמעונאות ותעשייה. ל-El Ad National נוכחות הולכת וגוברת בפלורידה, טקסס, מרילנד, צפון קרוליינה, דרום קרוליינה, ג'ורג'יה, מישיגן, אילינוי, אינדיאנה ומסצ'וסטס.<ref></ref>

=== המזרח הרחוק ===
קבוצת אלעד מנהלת מספר מיזמים משותפים עם חברות מקומיות בהודו ובסינגפור. בשנת 2007 הוקם אלעד המזרח הרחוק באמצעות עסקת שותפות עם "השקעות זג" הסינית.<ref></ref>

==קישורים חיצוניים==
* 

== הערות שוליים ==

קטגוריה:ישראל: חברות נפט וגז
קטגוריה:ישראל: מותגים
קטגוריה:חברות נדל"ן ובנייה אמריקאיות
קטגוריה:רשתות בתי מלון
יו סווינטון ליגרי

יו סווינטון ליגרי (באנגלית: Hugh Swinton Legaré ; ) היה עורך דין ופוליטיקאי אמריקאי, שכיהן כתובע הכללי של ארצות הברית בממשלו של הנשיא ג'ון טיילר וכחבר בית הנבחרים של ארצות הברית מטעם קרוליינה הדרומית.
==ביוגרפיה==
יו סווינטון ליגרי נולד בצ'ארלסטון, קרוליינה הדרומית למשפחה ממוצא הוגנוטי וסקוטי. עד גיל חמש הוא סבל ממחלה שגרמה באופן קבוע לעיוות ברגליו ולעיקוב גדילתו. ליגרי היה תלמיד שקדן והיה נשיא האגודה הקלריוסופית (הספרותית) בקולג' קרוליינה הדרומית (כיום אוניברסיטת קרוליינה הדרומית), שבה הוא סיים את לימודיו ב-1814 כמצטיין בכיתתו. הוא נודע בצחות לשונו וזכה למלגות.

לאחר סיום לימודיו בקולג' למד ליגרי משפטים במשך שלוש שנים. הוא עבד בפריז ובאדינבורו בשנים 1818–1819 וב-1822 הוא התקבל ללשכת עורכי הדין של קרוליינה הדרומית.

לאחר שעסק לזמן מה בעריכת דין בצ'ארלסטון, הוא היה לחבר בית הנבחרים של קרוליינה הדרומית וכיהן כחבר בו בשנים 1820–1821 ושוב בשנים 1824 ו-1830. הוא גם ייסד את העיתון "סאות'רן ריוויו" (Southern Review) וערך אותו בשנים 1828–1832.

בשנים 1830–1832 שימש ליגרי כתובע הכללי של קרוליינה הדרומית הוא תמך בזכויות המדינות, אך התנגד בתוקף ל. לאחר סיום כהונתו כתובע הכללי של קרוליינה הדרומית הוא מונה כממונה על היחסים של ארצות הברית בבלגיה ושירת שם עד 1836.

בשובו לארצות הברית הוא נבחר לבית הנבחרים של ארצות הברית, אך לא עלה בידו להיבחר מחדש לקונגרס הבא ב-1839. ב-1841 מונה ליגירי על ידי הנשיא ג'ון טיילר כתובע הכללי של ארצות הברית, תפקיד בו הוא כיהן למותו. הוא גם כיהן כמזכיר המדינה בפועל מ-8 במאי 1843 ועד למותו.

יו סווינטון ליגרי נפטר בבוסטון ב-20 ביוני 1843, בעת שנכח בטקס לחנוכת אנדרטת גבעת בנקר. הוא נטמן בבית הקברות מאונט אובורן בקיימברידג', מסצ'וסטס, ולאחר מכן הוא נקבר מחדש בבית הקברות מגנוליה שבצ'ארלסטון.

על שמו נקראת ספינה של משמר החופים של ארצות הברית שנמצאת בשירות מאז 1990.

==קישורים חיצוניים==

* 
* [https://www.justice.gov/ag/bio/legar-hugh-swinton יו סווינטון ליגרי] באתר מחלקת המשפטים של ארצות הברית 
* יו סווינטון ליגרי באנציקלופדיה בריטניקה (מהדורת 1911) 
* 
* [https://dbcs.rutgers.edu/all-scholars/8874-legar-hugh-swinton יו סווינטון ליגרי] באתר rutgers, בית הספר לאומנויות ומדעים 
* 

קטגוריה:בוגרי אוניברסיטת קרוליינה הדרומית
קטגוריה:התובעים הכלליים של ארצות הברית
קטגוריה:חברי הקבינט של ארצות הברית בממשל ג'ון טיילר
קטגוריה:חברי בית הנבחרים של ארצות הברית מקרוליינה הדרומית
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי האספה הכללית של קרוליינה הדרומית
קטגוריה:התובעים הכלליים של קרוליינה הדרומית
קטגוריה:שגרירי ארצות הברית
קטגוריה:שגרירים בבלגיה
קטגוריה:עורכי דין אמריקאים במאה ה-19
קטגוריה:אמריקאים ממוצא סקוטי
קטגוריה:אמריקאים שנולדו ב-1797
קטגוריה:אמריקאים שנפטרו ב-1843
וילהלם זון

יוהאן אוגוסט וילהלם זון (בגרמנית: Johann August Wilhelm Sohn; 29 באוגוסט 1829 – 16 במרץ 1899) היה צייר ז'אנר ופרופסור לאמנות גרמני.<ref>Sohn, Wilhelm. In: Hermann Alexander Müller: Biographisches Künstler-Lexikon. Die bekanntesten Zeitgenossen auf dem Gebiet der bildenden Künste aller Länder mit Angabe ihrer Werke. Bibliographisches Institut, Leipzig 1882, S. 496.</ref>

== קורות חייו ==
יוהאן אוגוסט וילהלם זון נולד ב-29 באוגוסט 1829 בברלין, גרמניה. בשנת 1847 נסע לדיסלדורף, שם למד באקדמיה לאומנות דיסלדורף אצל רודולף ויגמן, תיאודור הילדברנדט, וילהלם פרידריך שדו ודודו קרל פרדיננד זון. לאחר מכן, הוא השלים את לימודיו בנסיעות רבות. בשנת 1861 הוא התחתן עם בת דודתו, סופי אמילי (אמי) זון, מה שהפך את קרל פרדיננד לדודו וחותנו.<ref></ref>

בהתאם לרוח בית הספר לציור בדיסלדורף, הוא החל לצייר סצנות היסטוריות תנ"כיות; כמו "ישו על המים הסוערים". כמה עבודות על נושאים דתיים נותרו לא גמורות, כשהוא גילה את המאסטרים ההולנדים ופנה לציור ז'אנרי. אף שהנטורליזם החל לבסס את עצמו כסגנון אמנותי בעקבות המהפכות הגרמניות בין השנים 49–1848, סגנונות שמרניים נותרו בתוקף באקדמיה בדיסלדורף עד ששדו הודח כמנהל בשנת 1859. באותה תקופה זון הפך לאחד הראשונים שלימד את הסגנונות החדשים, והוא מונה לפרופסור הראשון לציור ז'אנרים בשנת 1874 (תפקיד שדחה בשנת 1867).

על ציורו "התיעצות עם עורך דין", אמר מבקר אמנות בשנת 1866: "הטיפול המשובח והזהיר מזכיר את טובי הציירים ההולנדים. אם האמן עדיין לא התקדם לחופש מוחלט ושליטה בטכניקה, הקומפוזיציה, הביטוי של הפרצופים ואופן הציור מגלים כישרון יוצא דופן"

תפקידיו החדשים העסיקו אותו עד כדי כך שהוא לא הצליח לסיים הזמנה לציור מונומנטלי מהגלריה הלאומית, עליו עבד לסירוגין במשך 30 שנה. למרות לוח הזמנים הצפוף הזה, הוא ניהל גם בית ספר פופולרי לציור לנשים.

בשנת 1885, אשתו אמי עברה אירוע מוחי בזמן שהם היו בטיול ערב, ומתה מאוחר יותר באותו יום. זמן לא רב לאחר מכן חלה בנו בהפרעה מוחית שבסופו של דבר הותירה אותו משותק. בשנת 1895 הוא התפטר מתפקידו כפרופסור, עבר לפוצשן (Pützchen), ליד בון, לטפל בבנו.

הוא נפטר בפוצשן ארבע שנים מאוחר יותר, ב-16 במרץ 1899.

== גלריה ==
<gallery mode="packed" heights="170">
File:Sohn-Courtyard.jpg| חצר

File:Sohn-Jesus.jpg| ישו על המים

File:Johann August Wilhelm Sohn, Junge Frau am Fenster.jpg|צעירה ליד חלון

File:Johann August Wilhelm Sohn, Junge Mutter mit ihrem Kleinen.jpg|אם עם תינוק

File:August Wilhelm Sohn Orientalische Straßenszene 1885.jpg| רחוב במזרח
</gallery>
==קישורים חיצוניים==

== הערות שוליים ==

קטגוריה:ציירים גרמנים
קטגוריה:גרמנים שנולדו ב-1829
קטגוריה:גרמנים שנפטרו ב-1899
Preußens Gloria

Preußens Gloria מגרמנית (בעברית: תפארת פרוסיה) היא יצירה צבאית ידועה מהמאה ה-19, שהולחנה על ידי יוהאן גוטפריד פייפקה (1817–1884).

==היסטוריה==
Preußens Gloria נכתבה בשנת 1871 לאחר ניצחונה של ממלכת פרוסיה במלחמת צרפת–פרוסיה, מה שהוביל לאיחוד המדינות הגרמניות ולהקמתה של הקיסרות הגרמנית בהובלת פרוסיה. כחלק ממצעד הניצחון של הכוחות החוזרים, היצירה הושמעה לראשונה בפומבי בפרנקפורט על האודר, שם התגורר חיל המצב של פייפקה. מכיוון שפייפקה ניגן את היצירה רק באירועים חשובים, היצירה לא הייתה ידועה לציבור הרחב במשך זמן רב. בשנת 1909 הופיע כתב היד הרשמי של המנגינה הכמעט נשכחת ועובד מחדש על ידי המפקח הצבאי-מוזיקלי פרופ' גראוורט. זמן קצר לאחר מכן כתב היד החדש נכלל באוסף צעדות הצבא הפרוסי.

עם עליית המפלגה הנאצית לשלטון בשנת 1933, היצירה המפורסמת הפכה למרכיב מרכזי של ניצחון לאומני שהונע על ידי תנועת התעמולה להחזרת תהילה לשעבר עבור האומה. הניצחונות הפרוסים נתפסו באותה תקופה כהשתקפות של עליונות אידאולוגית וגזעית גרמנית.

==בתרבות==
[[תזמורת צועדת מנגנת את המארש בקובלנץ, 2011]]
כיום זו אחד מיצירות הצבא הגרמני הידועות ביותר. לעיתים קרובות היא מנוגנת על ידי הבונדסוור בטקסים רשמיים ובביקורי מדינה. זוהי גם מנגינה סטנדרטית בהרכבים צבאיים בינלאומיים רבים. בגרמניה מנגנים אותה לעיתים קרובות להקות לא מקצועיות בשל הפופולריות שלה. היא אומצה גם על ידי יחידות בצבאות אחרים, למשל, השיר מנוגן לעיתים קרובות על ידי להקות מארש בצפון אירלנד. כמו כן, הוא מנוגן במצעדים הצבאיים של צ'ילה, בביצוע הצבא הצ'יליאני. הוא מנוגן גם על ידי להקת הצבא השוודית המלכותית.

בסוף פרק 3 של "עולם במלחמה", נפילת צרפת, היצירה מושמעת ברקע קטעי הסרטים החדשים של מצעד הניצחון הגרמני במורד שאנז אליזה.

==קישורים חיצוניים==

קטגוריה:שירים בגרמנית
קטגוריה:מארש
דברונץ

דברונץ (בהונגרית: Dabronc) הוא כפר במחוז וספרם שבמרכז הונגריה.
כמו יישובים רבים באירופה גם בדברונץ מספר התושבים נמצא בירידה. כך, בשנת 1990 היה מספר התושבים 535 ובשנת 2020 רק 338 תושבים.

==יהודי דברונץ==
בדברונץ חיו יהודים בתקופות זמן שונות. חלק מתושבי הכפר נרצחו בשואה. 
{| class="wikitable"
! שנה
! מספר היהודים בכפר
! כלל האוכלוסייה
|-
|1880
|13
|843
|-
|1910
|6
|
|-
|1920
|7
|
|-
|1930
|7
|
|-
|1941
|4
|1,073
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
חנה לבנת

חנה לבנת (נולדה ב-1951) היא חוקרת ספרות ומתרגמת ישראלית.

==ביוגרפיה==
ללבנת תואר דוקטור מטעם אוניברסיטת תל אביב. נושא התיזה שלה הוא "בעת משבר - הניסיון לעצב זהות לילדים יהודים ברייך השלישי. מקרה מבחן: ספרות הילדים והנוער של הזרמים המרכזיים ביהדות גרמניה 1933–1938".

היא מלמדת בסמינר הקיבוצים ובמכללה האקדמית בית ברל, במכללה היא החזיקה במספר תפקידים וביניהם ראש "מרכז ימימה לחקר ספרות ילדים ונוער ולהוראתה".

מחקריה עוסקים רבות בספרות ילדים ונוער.

היא תרגמה ספרים רבים לעברית מגרמנית ומצרפתית וביניהם המוהיקני האחרון, היידי בת ההרים וכשף של דיו.

ב-2013 הייתה שופטת בפרס לאה גולדברג לספרות עברית.

== מספריה ==
*לבנת, חנה, 2018. העיתונות לילדים ולבני נוער יהודים בגרמניה בשנים 1933–1938: אזהרה או הרגעה? יד ושם, המכון הבין-לאומי לחקר השואה, ירושלים.
*לבנת, חנה, 2009. כמה יפה להיות יהודי – עיצוב זהות לילדים יהודים בגרמניה בשנים 1933–1938. יד ושם, המכון הבין-לאומי לחקר השואה, ירושלים.
*דר, יעל, לבנת חנה, שטיימן יהודית, קוגמן טל, 2006. ברוח הזמן – החזרת ספרות הילדים להקשרה ההיסטורי-תרבותי. תמה – תיאוריה ומעשה בהכשרת מורים, מכון מופ"ת, תל אביב.

==קישורים חיצוניים==

*[https://www.beitberl.ac.il/academic/faculties/society/segel/segel_horaa/pages/livnat.aspx דף מרצה חנה לבנת] באתר המכללה האקדמית בית ברל
*
*[https://simania.co.il/translatorDetails.php?itemId=13144 חנה לבנת] באתר סימניה
*

== הערות שוליים ==

קטגוריה:חוקרות ספרות ישראליות
קטגוריה:חוקרי ספרות ישראלים
קטגוריה:מתרגמות ישראליות
קטגוריה:מתרגמים ישראלים
קטגוריה:מתרגמות מגרמנית לעברית
קטגוריה:מתרגמים מגרמנית לעברית
קטגוריה:מתרגמים מצרפתית לעברית
קטגוריה:בעלות תואר דוקטור מאוניברסיטת תל אביב
קטגוריה:בעלי תואר דוקטור מאוניברסיטת תל אביב
קטגוריה:סגל המכללה האקדמית בית ברל
קטגוריה:ישראליות שנולדו ב-1951
קטגוריה:ישראלים שנולדו ב-1951
יחסי ברזיל–מרוקו

שגריר מרוקו בברזיל (מימין) נואם בפני הקבוצה הפרלמנטרית ברזיל-מרוקו של [[הקונגרס הלאומי של ברזיל, 2017]]
יחסי ברזיל–מרוקו הם יחסי החוץ בין ברזיל למרוקו.

== סקירה כללית ==
שיתוף הפעולה בין ברזיל לבין מרוקו החל במהלך המאה ה-19, כאשר מהגרים מרוקאים הגיעו לברזיל. בשנת 1861 פתחה ממשלת ברזיל את הקונסוליה הראשונה שלה בטנג'יר, אך רק מאז 1961, עם עצמאות מרוקו, היחסים הדו-צדדיים החלו להתפתח. באותה שנה אף הוקמה שגרירות ברזיל ברבאט. בתחילת 2016 החלו שני הצדדים לאותת על עניין מחודש בקידום קשרים כלכליים דו-צדדיים.

נראה כי ממשלת ברזיל החדשה חידשה עניין בשותפות דו-צדדית בין ברזיל למרוקו. במאמר שפרסם שר החוץ הברזילאי ב-8 במאי 2019, ובו העריך את 100 הימים הראשונים של מדיניות החוץ החדשה בברזיל, הוא מזכיר כי "קיימנו או נקיים דיאלוגים יצרניים בקרוב עם גרמניה, ערב הסעודית, הונגריה, איטליה, מרוקו, ניגריה, ניו זילנד, שווייץ, בין היתר, איתה כבר זיהינו רעיונות חדשים ופרויקטים יעילים לשיתוף פעולה לצמיחה בברזיל".

== יחסי סחר ==
בשנת 2018 הסתכם הסחר בין המדינות ב-1.4 מיליארד דולר. ברזיל היא שותפת הסחר הגדולה ביותר של מרוקו באמריקה הדרומית בין בתחום היבוא ובין בתחום היצוא.

== תיירות ==
מעל 50,000 תיירים מרוקאים מבקרים בברזיל בכל שנה.

== נציגויות דיפלומטיות ==
* ברזיל מחזיקה במרוקו שגרירות ברבאט.
* מרוקו מחזיקה בברזיל שגרירות בברזיליה.

==קישורים חיצוניים==

== הערות שוליים ==
סקסון האקסלי

רוס קוק (באנגלית: Ross Cooke; נולד ב-1 בפברואר 1988) הידוע יותר בשם הבמה שלו, סקסון האקסלי (באנגלית: Saxon Huxley) הוא מתאבק אנגלי, המופיע בארגון ההיאבקות WWE כחלק ממחלקת בריטניה של התוכנית NXT, ה-NXT UK.

==קריירת היאבקות מקצועית==
===ארגונים עצמאיים (2012–הווה)===
האקסלי ערך את קרב הבכורה שלו בשנת 2010. מאז, הופיע עבור ארגוני היאבקות עצמאיים ברחבי אירופה, כשהדגש הוא על בריטניה וביניהם Great Bear Promotions, Brian Kendrick's Wrestling Pro Wrestling, Pro Wrestling Allstars, Italian Championship Wrestling, TNT Extreme Wrestling, PROGRESS Wrestling, True Grit Wrestling ועוד. הוא זכה באליפות הראשונה שלו בקריירה ב-8 באפריל 2017, כשהתאבק עבור ארגון ההיאבקות RISE Underground Pro Wrestling, ניצח את ג'ייסון פריים וזכה באליפות RISE. כשנה לאחר מכן, הוא זכה באליפות TGW של ארגון ההיאבקות True Grit Wrestling, כאשר הוא עשה זאת לאחר שזכה בטורניר עבור התואר וניצח בקרב הדחות מרובע את BA רוז, דייוויד גרייבס ולוק מנזיס.

===WWE (2017–היום)===
סקסון ערך את קרב הבכורה שלו ב-WWE ב-14 בינואר 2017 במהלך הלילה הראשון של טורניר אליפות בריטניה. הוא הודח מהטורניר כבר בסיבוב הראשון על ידי סם גראדוול. לאחר מכן היה שותף בעיקר לקרבות חושך (קרבות שאינן שודרו בטלוויזיה).

===NXT UK (2018–היום)===
ב-28 ביולי 2018, האקסלי החל להופיע כמתאבק המותג החדש NXT UK, ובמסגרת קרב הבכורה שלו במותג הוא הפסיד לטרנט סבן. במהלך הקלטות התוכנית יום לאחר מכן, האקסלי הצטוות לשורות סם גראדוול והשניים נחלו הפסד למאסטש מאונטיין (טרנט סבן וטיילר בייט). ב-25 באוגוסט במהלך הקלטות התוכנית NXT UK, האקסלי וג'וסף קונרס הפסידו לאמיר ג'ורדן וקני ויליאמס. יום לאחר מכן בהקלטות התוכנית, האקסלי הפסיד לאותו קונרס בקרב יחידים. חודשיים לאחר מכן, האקסלי חזר במהלך הקלטות התוכנית, שהתקיימו ב-13 באוקטובר. יום לאחר מכן, האקסלי ושותפו לקרב הזוגות, טייסון טי בון הפסידו למאסטש מאונטיין. את שנת 2018 סיים עם ניצחון בקרב זוגות יחד עם אותו טי בון על ג'ק סטארז וטאקר.

ב-16 בינואר 2019 בפרק של התוכנית NXT UK, האקסלי הפסיד בקרב יחידים לליגרו. במהלך אותה השנה, הוא נחל הפסדים למתאבקים כמו דמיאן פריסט, אלכסנדר וולף, איליה דרגונוב, דייב מסטיף, רידג' הולנד ועוד. ב-15 באפריל, האקסלי הפסיד לניית'ן פרייזר. ב-10 ביוני, הוא נוצח על ידי ג'ורדן דבלין. ב-19 באוגוסט בפרק של התוכנית NXT UK, האקסלי גבר על אדי דניס. ב-18 בנובמבר, האקסלי נחל הפסד לקני ויליאמס. לעומת זאת, הוא הצליח לנצח את אותו ויליאמס ב-2 בדצמבר. ב-10 בפברואר 2022, האקסלי נחל הפסד לאיי-קיד.

==אליפויות והישגים==
* הישגים בארגון ההיאבקות RISE Underground Pro Wrestling
** אליפות RISE (פעם אחת)

* הישגים בארגון ההיאבקות True Grit Wrestling – TGW
** אליפות TGW (פעם אחת)

==קישורים חיצוניים==

קטגוריה:מתאבקים מקצוענים אנגלים
קטגוריה:מתאבקי ה-WWE
קטגוריה:מתאבקי ה-NXT
קטגוריה:אנגלים שנולדו ב-1988
ג'ון נלסון (עורך דין)

ג'ון נלסון (באנגלית: John Nelson; ) היה עורך דין ופוליטיקאי אמריקאי, שכיהן כתובע הכללי של ארצות הברית בממשלו של הנשיא ג'ון טיילר בשנים 1843–1845.
==ראשית חייו==
ג'ון נלסון נולד בפרדריק, מרילנד. הוא היה ילדם הרביעי של רוג'ר נלסון ושל מרי ברוק (לבית סים) נלסון. אביו שירת כבריגדיר גנרל במלחמת העצמאות של ארצות הברית, היה אחד מהחברים המקוריים של אגודת סינסינטי ובהמשך חבר בית הנבחרים של ארצות הברית מטעם מרילנד.

ג'ון נלסון סיים ב-1811 את לימודיו בקולג' ויליאם ומרי וב-1813 התקבל ללשכת עורכי הדין והחל לעסוק במקצוע בעיר הולדתו.
==קריירה==
נלסון החזיק בכמה משרות לפני שנבחר כחבר בית הנבחרים של ארצות הברית מטעם מרילנד. הוא שירת בבית הנבחרים תקופת כהונה אחת בלבד ממרץ 1821 ועד מרץ 1823 ולא היה מועמד לבחירה מחדש. ב-1825 הוא קיבל תואר מוסמך אוניברסיטה מאוניברסיטת פרינסטון.

ב-1831 הוא נשלח לכהן כממונה על היחסים של ארצות הברית בממלכת שתי הסיציליות ולאחר שנה שב לארצות הברית.

ב-1 ביולי 1843 מינה הנשיא ג'ון טיילר את נלסון כתובע הכללי של ארצות הברית. בתפקיד זה הוא כיהן עד לתום נשיאותו של טיילר במרץ 1845. הוא גם כיהן כמזכיר המדינה של ארצות הברית בפועל למשך חודש אחד ב-1844 לאחר מותו הפתאומי של המזכיר הקודם אבל אפשור.

לאחר תום כהונתו פרש נלסון מהחיים הפוליטיים ושב לבולטימור.
==חיים אישיים==
אשתו הראשונה של נלסון הייתה פרנסס הריוט בורוז, בתו של ויליאם וורד בורוז, שהיה המפקד השני של חיל הנחתים של ארצות הברית, ואחותו של ויליאם וורד בורוז השני, שהיה קצין מעוטר בצי ארצות הברית. לפרנסס ולג'ון נלסון נולדו שתי בנות.

לאחר מות רעייתו הראשונה ב-1836 נישא נלסון ב-1838 בשנית למטילדה טרנט, בתו של תומאס טרנט. לזוג נולדו שני ילדים.

ג'ון נלסון נפטר בבולטימור ב-8 בינואר 1860.

==קישורים חיצוניים==
* 
* [https://www.justice.gov/ag/bio/nelson-john ג'ון נלסון] באתר מחלקת המשפטים של ארצות הברית 
* 

==הערות שוליים==

קטגוריה:התובעים הכלליים של ארצות הברית
קטגוריה:חברי הקבינט של ארצות הברית בממשל ג'ון טיילר
קטגוריה:חברי בית הנבחרים של ארצות הברית ממרילנד
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:שגרירי ארצות הברית באיטליה
קטגוריה:עורכי דין אמריקאים במאה ה-19
קטגוריה:בוגרי מכללת ויליאם ומרי
קטגוריה:בוגרי אוניברסיטת פרינסטון
קטגוריה:אמריקאים שנולדו ב-1791
קטגוריה:אמריקאים שנפטרו ב-1860
Treacherous

"Treacherous" (בעברית: "בּוֹגְדָנִי") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבומה הרביעי, Red.<ref name=":0"></ref><ref></ref><ref name=":2"></ref> השיר יצא לאור ב-22 באוקטובר 2012, בסמוך לצאת האלבום עצמו, על ידי חברת התקליטים ביג משין רקורדס.<ref name=":2" /><ref name=":1"></ref><ref name=":0" />

כבר כשיצא, דיברה עליו סוויפט בריאיון עם Taste of Country.<ref name=":4"></ref>

== רקע וכתיבה ==
השיר נכתב על ידי טיילור סוויפט ביחד עם דן וילסון שגם הפיק אותו.<ref name=":4" /> היא הצהירה כי:

פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-32 מיליון השמעות.<ref></ref>

== הצלחה וביקורת ==
ברולינג סטון הוא דורג במקום ה-53 ברשימת "כל 206 השירים של טיילור סוויפט, לפי דירוג".<ref name=":3"></ref>

=== רשימות כל הזמנים וסוף שנה ===
{| class="wikitable sortable plainrowheaders" style="text-align:center;"
!ארגון
!רשימה
!מיקום
!מקור
|-
|אינדפנדנט
|100 רצועות האלבומים של טיילור סוויפט - מדורגות
|48
|<ref></ref>
|-
|רולינג סטון
|כל 206 השירים של טיילור סוויפט, לפי דירוג
|53
|<ref name=":3" />
|-
|BuzzFeed
|167 השירים הטובים ביותר של טיילור סוויפט, לפי דירוג
|32
|<ref></ref>
|-
|NME
|השירים הטובים ביותר של טיילור סוויפט, לפי דירוג
|73
|<ref></ref>
|-
|Paste
|158 השירים הטובים ביותר של טיילור סוויפט, לפי דירוג
|21
|<ref></ref>
|-
|Uproxx
|50 השירים הטובים ביותר של טיילור סוויפט, מדורגים
|28
|<ref></ref>
|-
|Vulture
|179 השירים הטובים ביותר של טיילור סוויפט, לפי דירוג
|48
|<ref></ref>
|}

== הופעות חיות ==
סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "Treacherous" בוצע באצטדיון ריימונד ג'יימס בטמפה, פלורידה, ב-13 באפריל 2023.<ref></ref>

== מיקומי שיא ==

== ==

 (בעברית: בּוֹגְדָנִי (גרסתה של טיילור)) הוא שיר שהוקלט על ידי הזמרת-יוצרת האמריקאית טיילור סוויפט. ההקלטה החוזרת של סוויפט לשירה "Treacherous" משנת 2012, היא הרצועה השלישית מאלבום ההקלטה החוזרת השני שלה, ; הקלטה חוזרת של אלבומה Red, משנת 2012. יצא לאור ב-12 בנובמבר 2021, על ידי חברת התקליטים ריפבליק רקורדס. סוויפט כתבה את השיר ביחד עם דן וילסון. "" כולל את אותן המילים, ההפקה והמכשור של "Treacherous" המקורי.<ref></ref>

=== מיקומי שיא ===

== קישורים חיצוניים ==

== הערות שוליים ==

קטגוריה:שירי 2012
קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי דן וילסון
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי דן וילסון
קטגוריה:שירים על בגידה: זוגיות
קטגוריה:שירי קאנטרי פופ
יחסי פולין–קפריסין

יחסי פולין–קפריסין הם יחסי החוץ בין קפריסין לפולין. היחסים הדיפלומטיים בין שתי המדינות נוצרו במהלך שנות השישים. לקפריסין יש שגרירות בוורשה ו-2 קונסוליות של כבוד (בגדיניה ושצ'צ'ין). לפולין יש שגרירות בניקוסיה וקונסוליית כבוד בלימסול.<ref></ref> שתי המדינות חברות באיחוד האירופי.

== היסטוריה ==
אחד המגעים הראשונים שנרשמו בין פולין לקפריסין היה בשנת 1364, במהלך פגישת מלכים, נסיכים ואצילים בקונגרס המפורסם של קרקוב. אחד המשתתפים בה היה המלך פטר הראשון מלך קפריסין, שניסה לגייס תמיכה במסע צלב לשחרור קדושת ארץ ישראל. במהלך ימי הביניים, נוסעים פולנים שהיו בדרך לירושלים דרך נתיב הים התיכון נעצרו לעיתים קרובות בקפריסין, וחלקם התיישבו שם לצמיתות. מבקר בולט היה בוגוסלב הגדול, שליט מערב פומרניה, באפריל 1497. עם זאת, עם כיבוש קפריסין על ידי האימפריה העות'מאנית בשנת 1570, פסק הקשר בין שתי המדינות כמעט 300 שנה. במאה ה-19 נוסעים פולנים שוב החלו לבקר בקפריסין, עם מספר הולך וגדל לאחר שהבריטים השתלטו על האי לאחר המלחמה העות'מאנית-רוסית (1877–1878). במהלך מלחמת העולם השנייה 500 נכבדים פולנים ופליטים ומשפחותיהם הגיעו לקפריסין בספטמבר 1940. ביניהם היה הסופר מלכיאור וונקוביץ'.<ref></ref>

== קשרי תרבות ==
העם הפולני הוא בעיקר רומאי קתולי, אך לכנסייה האורתודוקסית הפולנית יש מעקב משמעותי במזרח פולין והיא נמצאת בקהילה מלאה עם הכנסייה האורתודוקסית הקפריסאית. שתי הכנסיות סבלו מדיכוי במדינותיהן. בשנת 2009 הציע הארכיבישוף ליאון ממקרליה וכל פינלנד לקפריסין, פולין והכנסייה האורתודוקסית הפינית לתבוע את החזרת המורשת התרבותית שלהם מהאיחוד האירופי.<ref></ref>

== אנשי קשר רשמיים ==
בין השנים 1971–2000 סיכמו פולין וקפריסין 15 הסכמים בנושאים כמו הובלה אווירית, סחר, אשרות, שילוח ומיסוי.<ref></ref> לדוגמה, בספטמבר 1998 חתמו המדינות על הסכם בניקוסיה המגדיר חילופי דברים בתחומי המדע, החינוך, התרבות, האמנות, הארכאולוגיה, הספורט והתקשורת.<ref></ref> באוגוסט 2008 אמר שגריר פולין בניקוסיה זביגניב שימנסקי כי מאז הצטרפותם לאיחוד האירופי שתי המדינות מצאו אזורים נוספים לשיתוף פעולה הדוק יותר, והדגישו את המגעים ההדוקים בין מנהיגי פולין וקפריסין. הוא התייחס גם לתכנון הנשיאות המשותפת של האיחוד האירופי על ידי קפריסין, פולין ודנמרק.<ref></ref> פולין תשתלט על נשיאות האיחוד האירופי במחצית השנייה של 2011, ואחריה דנמרק וקפריסין. מנהיגי שלוש המדינות מחויבים לפעולה משותפת בנושא המשבר הכלכלי ותקציב האיחוד האירופי לשנת 2014–2020.<ref></ref>

== פולנים בקפריסין ==
מאז שגם קפריסין וגם פולין היו חברות באיחוד האירופי במאי 2004, כ-350 פולנים הקימו מגורים קבועים בקפריסין, ו-2,500 עובדים פולנים הם תושבים זמניים באי. בית ספר פולני שהוקם בשנת 1999 מסייע לילדים להורים פולנים לשמור על כישורי שפה וידע על פולין.<ref></ref>

== קשרים כלכליים ==
איגוד העסקים הקפריסאי-פולני, בחסות רשמית על ידי ממשלות פולין וקפריסין ועם חברות קפריסאיות/פולניות רבות כחברים, פועל להביא אנשים משתי המדינות לקשר הדוק יותר ולפתח את קשריהם ברמות רבות ושונות.<ref></ref> מיסי העסקים היעילים והנמוכים בקפריסין יצרו אמנה למניעת כפל מס בין קפריסין לפולין מעדיפים יזמים שמחליטים לבסס את החברה שלהם בקפריסין, למרות שהם עושים עסקים בפולין.<ref></ref> מספר חברות ניצלו את ההזדמנות הזו.<ref></ref>

== קישורים חיצוניים ==

== הערות שוליים ==
ועדת המדע, הטכנולוגיה והחלל של בית הנבחרים של ארצות הברית

ועדת הבית הנבחרים של ארצות הברית למדע, חלל וטכנולוגיה היא ועדה של בית הנבחרים האמריקאי. יש לה סמכות שיפוטית לגבי מחקר ופיתוחים מדעיים שלא עוסקים בתחומי הגנה, למעשה לוועדה יש סמכות שיפוטית על הסוכנויות הפדרליות הבאות: נאס"א, המכון הלאומי לתקנים וטכנולוגיה, הקרן הלאומית למדע, מנהל האוקיינוסים והאטמוספירה הלאומי, רשות התעופה הפדרלית, הסוכנות להגנת הסביבה וסוכניות ורשויות נוספות<ref></ref>.

נכון ליוני 2023, יו"ר הוועדה הוא פרנק דין לוקאס.

== היסטוריה ==
בעקבות תוכנית הלוויינים הסובייטית, תוכנית ספוטניק שהופעלה בסוף שנות ה-50 של המאה ה-20, החליט הקונגרס האמריקאי ב-1958 להקים את הוועדה לאסטרונאוטיקה וחקר החלל, ראש הוועדה היה מנהיג הרוב בבית הנבחרים, ג'ון ויליאם מק'קורמק , ועדה זו הייתה הוועדה שניסחה את חוק האווירונאוטיקה והחלל הלאומי שבעקבותיו הוקמה סוכנות החלל האמריקאית, נאס"א.

היא הפכה לוועדת הקבע למדע ואסטרונאוטיקה כבר בינואר 1959. הוועדה הייתה הוועדה הקבועה הראשונה שהוקמה בבית הנבחרים מאז 1946, כבר ב-1974 הוחלט לשנות את שם הוועדה ל"וועדת המדע וטכנולוגיה של בית הנבחרים", עשור לאחר מכן ב-1987 הוחלט לשנות את שמה הוועדה בשנית ל"וועדת המדע, חלל והטכנולוגיה של בית הנבחרים ", אך המאבק על שמה של הוועדה נמשך גם ב-1994 כאשר המפלגה הרפובליקנית זכתה ברוב בקונגרס והחליט לשנות את שמה של הוועדה ל"וועדת המדע של בית הנבחרים", שינוי השם האחרון של הוועדה נעשה ב-2007 כאשר הדמוקרטים הפכו את הקערה על פיה וזכו ברוב בסנאט, לאחר החזרת הרוב הדמוקרטי בסנאט ב-2007 הוחלט להחזיר את שם הוועדה ל"וועדת המדע והטכנולוגיה של בית הנבחרים ".

בקונגרס ה-112 החליט יו"ר הוועדה, ראלף הול להוסיף את המילה "החלל" לשמה של הוועדה ומאז שמה של הוועדה הוא "ועדת המדע, הטכנולוגיה והחלל של בית הנבחרים".

== קישורים חיצוניים ==

* 
* 

== הערות שוליים ==

קטגוריה:ארצות הברית: מדע וטכנולוגיה
מדע
חיים גולדשטיין

חיים גולדשטיין (13 במרץ 1923 – 31 באוגוסט 1948) היה כדורגלן ארץ-ישראלי בתקופת טרום המדינה, אשר נהרג בעת שירותו בצה"ל.

==ביוגרפיה==
גולדשטיין נולד בשנת 1923 לשושנה ואליהו גולדשטיין. למד בבית הספר תחכמוני, בתיכון "מוריה" ובביית הספר המקצועי "מונטיפיורי". לאחר מכן עבד בתעשיית היהלומים. גולדשטיין שיחק בצעירותו בקבוצת מכבי התחייה, קבוצת הבת של מכבי תל אביב, עד שעבר לקבוצת הנוער של קבוצת האם. ב-1944 עבר למכבי נתניה וערך את הופעתו הראשונה בליגה הראשונה לבוגרים. ב-1946 חזר למכבי תל אביב לקבוצת המילואים.

ב-1948 עם פרוץ מלחמת העצמאות התגייס לצה"ל ושירת כלוחם וחלק ממערך התיעוד. ב-31 באוגוסט 1948 נהרג לאחר שמכונית בה נסע נפגעה ממוקש סמוך לכפר ג'יסייר. נקבר בבית הקברות הצבאי נחלת יצחק.

ב-1949 ו-1951 התקיים טורניר כדורגל לזכרו של גולדשטיין ועוד תשעה כדורגלנים של מכבי תל אביב שנפלו במלחמת העצמאות. הטורניר נקרא בשם גביע "יד לעשרה" והשתתפו בו קבוצות מרכז מכבי ובפעם השנייה אף קבוצות אגודת בית"ר.

בשנות החמישים הוקמה קבוצת נוער נוספת במחלקת הנוער של מכבי תל אביב על שמו, אשר בהמשך התפרקה.

אחיו היה כדורגלן מכבי תל אביב ונבחרת ישראל יוסף גולדשטיין.

==קישורים חיצוניים==
* 

==הערות שוליים==

קטגוריה:כדורגלנים ארץ-ישראלים
קטגוריה:תל אביב-יפו: כדורגלנים
קטגוריה:כדורגלני מכבי תל אביב
קטגוריה:כדורגלני מכבי נתניה
קטגוריה:בוגרי בית הספר תחכמוני (תל אביב)
קטגוריה:בוגרי תיכון מונטיפיורי
קטגוריה:חללי צה"ל במלחמת העצמאות
קטגוריה:ספורטאים שנפלו במערכות ישראל
קטגוריה:אישים הקבורים בבית הקברות הצבאי נחלת יצחק
קטגוריה:ישראלים שנולדו ב-1923
קטגוריה:ישראלים שנפטרו ב-1948
יחסי מולדובה–סין

יחסי מולדובה–סין הם היחסים הבילטרליים בין הרפובליקה העממית של סין לרפובליקה של מולדובה.

== סקירה כללית ==
סין הכירה בעצמאותה של מולדובה ב-27 בדצמבר 1991. היחסים הדו-צדדיים בין סין למולדובה כוננו ב-30 בינואר 1992. ביוני 1992 סין פתחה את שגרירותה בקישינב, ואילו מולדובה פתחה את שגרירותה בבייג'ינג במרץ 1996.<ref></ref><ref name="PRCE"></ref>

כעת סין מסייעת בהדרכת טכנאים ממולדובה.

==קישורים חיצוניים==

== הערות שוליים ==
גומורה: בן האלמוות

גומורה: בן האלמוות (באנגלית: The Immortal) הוא סרט פשע איטלקי, שיצא לאקרנים ב-2019. הסרט מהווה פריקוול לסדרת הפשע "גומורה".

הסרט בוים על ידי מרקו דמורה, בסרט מככב מרקו דמורה, בתור צ'ירו, שברח ללטביה כעבור העונה השלישית, הסרט מהווה המשך לאירועים שהתרחשו בסדרה.

== עלילה ==
לאחר שגנ'ארו סבסטאנו ירה בצ'ירו די מרציו על הסירה במפרץ נאפולי, צ'ירו שורד ומקבל טיפול רפואי. כעבור זמן מה דון אניילו פסטורה מציע לו עבודה בלטביה, דון אניילו מקושר למאפיה הרוסית, יורי דובשנקו- הבוס של המאפיה, פוגש את צ'ירו ומכניס אותו לעסקיו, לאחר מכן ארגון לטבי מקומי חוטף את צ'ירו ומאיים עליו שיפסיק את עסקיו עם הרוסים ושיסחור עם הלטבים.

צ'ירו פוגש את ברונו, מי שהדריך אותו לפשע כשהיה בגיל צעיר, ברונו מראה לו את העסקים שדון אניילו שלח לו לפקח עליהם, עסקי בגדים זולים והפיכתם ל"בגדי מותגים",
ברונו מכיר לצ'ירו את שאר העובדים האיטלקיים ומשפחותם ומספק אירוח חם לצ'ירו.

צ'ירו משקר ללטבים שהוא בא לסחור איתם בקוקאין, ומסיע את הסמים לפגישה שלהם. כשהלטבים פותחים את דלת המשאית של הסמים, הרוסים יוצאים מהמשאית והורגים את הלטבים.

לאחר ההצלחה, ברונו מעביר לרוסים את הסמים. הרוסים מחבבים את צ'ירו ומעניקים לו הרבה כסף על עבודתו. צ'ירו מגיע לפגישת המשפחות האיטלקיות ומצהיר שמי שיעבוד איתו ירוויח, וירג'יליו- פועל של ברונו במפעל מספק לצ'ירו על המצב בנאפולי ועל ג'נארו. צ'ירו מספר לו שהוא ביקש מג'נארו לירות בו.

שנה לאחר מכן, ברונו מודיע לצ'ירו כי ברצונו לחזור לנאפולי, יום למחרת, הלטבים פשטו על המפעל ולקחו את הסמים הם פצעו את העובדים האיטלקיים והרגו ארבעה מהם,
ברונו לא התנגד במהלך הפשיטה. הבוס הרוסי לקח את העובדים כבני ארובה וציווה על צ'ירו להחזיר את הסמים, כדי להוכיח את דבריו הבוס ירה בוירג'יליו, ואיים להרוג את כל המשפחות האיטלקיות.

צ'ירו לוקח את ברונו לנהל משא ומתן עם הלטבים, צ'ירו משקר ללטבים שהוא בצד שלהם. הוא חוזר ומייעץ לנשים של העובדים מה לעשות, הוא מבקש את עזרתה של ורה (אשתו של וירג'יליו) צ'ירו שוב לוקח את ברונו להיפגש עם הלטבים, הם נוסעים כולם בשיירת מכוניות; כל המכוניות הלטביות מתפוצצות. צ'ירו אומר לברונו שהוא יודע שברונו גרם לפשיטה הלטבית. ברונו מאשים את צ'ירו שכל החיים צ'ירו נהיה אדם שברונו לא הצליח להיות. צ'ירו מספר על ששנא את ברונו כשהיה קטן בעקבות מה שקרה לסטלה, חברתו של ברונו, אך צ'ירו מסרב להרוג אותו, הרוסים מגיעים עם ורה ומשחררים אותה, וברונו ברח ליער. הבוס הרוסי אומר לצ'ירו שתמיד צריך להרוג אויבים; צ'ירו מסכים ויורה בבוס הרוסי, ואומר לשאר הרוסים שעכשיו הם חופשיים.

בסוף הסרט צ'ירו מקבל משלוח אישי, ומרחוק מגיעה מכונית, ג'נארו יוצא מהמכונית ומביט בצ'ירו.

== שחקנים ==
* מרקו דמורה – בתור צ'ירו די מרציו.
* סלבטורה ד'אונופריו – בתור ברונו.
* ג'וזפה איאלו – בתור צ'ירו די מרציו הילד.
* ג'ובאני ווסטארלה – בתור ברונו הצעיר.
* מריאנה רובוסטלי – בתור ורה.

== קישורים חיצוניים ==

קטגוריה:סרטי 2019
קטגוריה:סרטי פשע
קטגוריה:סרטי מתח איטלקיים
קטגוריה:סרטים באיטלקית
קטגוריה:רומא בקולנוע
אנקונדה (מנהל חבילות תוכנה)

אנקונדה היא הפצה של שפות התכנות Python ו-R לתכנות מדעי (מדעי הנתונים, יישומי למידת מכונה, עיבוד נתונים בקנה מידה גדול, ניתוח ניבויי וכו'), שמטרתה לפשט את ניהול החבילות ופריסתן. ההפצה כוללת חבילות מדע נתונים המתאימות ל-Windows, Linux ו-MacOS. ההפצה פותחה ומתוחזקת על ידי חברת אנקונדה, שנוסדה על ידי פיטר וואנג וטרוויס אוליפנט בשנת 2012.<ref></ref> כמוצר של אנקונדה, ההפצה ידועה בשמות Anaconda Distribution או Anaconda Individual Edition, בעוד שמוצרים אחרים של החברה הם Anaconda Team Edition ו-Anaconda Enterprise Edition, שניהם בתשלום.<ref></ref><ref></ref>

גרסאות חבילות באנקונדה מנוהלות על ידי מערכת ניהול חבילות Conda.<ref></ref> מנהל החבילות הזה פוצל כענף קוד פתוח נפרד מכיוון שבסופו של דבר הוא התברר כשימושי בפני עצמו ובשביל דברים אחרים מלבד פייתון.<ref></ref> יש גם גרסת Bootstrap קטנה של אנקונדה הנקראת Miniconda, הכוללת רק conda, Python, החבילות בהן הם תלויים ועוד מספר קטן של חבילות אחרות.<ref></ref>

התקנת ברירת המחדל של Anaconda2 כוללת את Python 2.7 ו-Anaconda3 כולל את Python 3.7. עם זאת, ניתן ליצור סביבות חדשות הכוללות כל גרסה של פייתון ארוזה עם conda.<ref></ref>

== כללי ==
=== נווט אנקונדה ===
נווט אנקונדה
Anaconda Navigator הוא ממשק משתמש גרפי בשולחן העבודה (GUI) הכלול בהפצת Anaconda המאפשר למשתמשים להפעיל יישומים ולנהל חבילות conda, סביבות וערוצים ללא שימוש בממשק שורת פקודה. Navigator יכול לחפש חבילות ב-Anaconda Cloud או במאגר Anaconda מקומי, להתקין אותן בסביבה, להריץ את החבילות ולעדכן אותן. הוא תומך ב-Windows, MacOS ו-Linux.

היישומים הבאים זמינים כברירת מחדל ב-Navigator:<ref></ref>
* JupyterLab
* Jupyter Notebook (לשעבר IPython Notebooks)
* QtConsole<ref name="qtconsole"></ref>
* Spyder
* Glue
* Orange
* RStudio
* Visual Studio Code

=== קונדה – Conda ===
Conda הוא מנהל חבילות ומערכת ניהול סביבה<ref>
</ref><ref name="networkworld-Jackson-DARPA">
</ref><ref>
</ref> קוד פתוח,<ref name="conda.pydata"></ref> חוצה-פלטפורמות,<ref name="pydanny"></ref> אגנוסטי לשפות<ref name="conda-data-science"></ref> שמתקין, מריץ ומעדכן חבילות ותלויותיהן. הוא נוצר עבור תוכניות Python, אך הוא יכול לארוז ולהפיץ תוכנות לכל שפה (למשל, R), כולל פרויקטים מרובי שפות. חבילת ה-Conda ומנהל הסביבה כלולים בכל הגרסאות של אנקונדה, Miniconda,<ref></ref> ו-Anaconda Repository.<ref name="AnacondaRepo"></ref>

== ענן אנקונדה ==
ענן אנקונדה (Anaconda Cloud) הוא שירות ניהול חבילות על ידי אנקונדה בו משתמשים יכולים למצוא, לגשת, לאחסן ולשתף מחברות ציבוריות ופרטיות, סביבות, וחבילות conda ו-PyPI.<ref name="Mathur2018"></ref> הענן מארח חבילות Python שימושיות, מחברות וסביבות למגוון רחב של יישומים. משתמשים לא צריכים להתחבר או שיהיה להם חשבון ענן, כדי לחפש חבילות ציבוריות, להוריד ולהתקין אותן.

משתמשים יכולים לבנות חבילות חדשות באמצעות ממשק שורת הפקודה של Anaconda Client (או CLI), ואז להעלות את החבילות באופן ידני או אוטומטי לענן.

== ראו גם ==
* Snap

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ניהול חבילות תוכנה
קטגוריה:תוכנות הכתובות בפייתון
רביעייה (מיניות)

במיניות האנושית, רביעייה (באנגלית: Foursome) היא כל פעילות מינית המערבת ארבעה אנשים בו זמנית.

רביעייה הוא סוג של מין קבוצתי, אך היא כוללת רק ארבעה אנשים, שעשויים להיות מכל מגדר ונטייה מינית. רמת הפעילות המינית בקרב ארבעת המשתתפים עשויה להשתנות מאוד.

== תנוחות מין ==
=== סווינגינג ===
סווינגינג כוללת שני זוגות, כאשר כל אחד "מחליף" את בן או בת זוגו עם רעהו, ומקיים איתם יחסי מין. בדרך כלל, אין מגע מיני בין בני הזוג המקוריים.

=== סווינגינג רך ===
סווינגינג רך כוללת שני זוגות, כאשר לזוג אחד יש תפקיד מציצני המתבונן בזוג האחר מקיים יחסי מין, או שהזוגות מקיימים יחסי מין אך ללא מגע מיני בין שני הזוגות.

=== גאנג באנג ===
גאנג באנג כולל שלושה (או יותר) אנשים מקיימים יחסי מין עם רביעי במקביל.<ref></ref>

=== חדירה כפולינגוס/חדירה כפלאשיו ===
חדירה כפולינגוס או חדירה כפלאשיו כולל יחסי מין אנאליים המבוצע על הגבר או על האישה על ידי שני גברים בחדירה כפולה, בעוד שהנחדר/ת מבצע/ת מין אוראלי עם המשתתף/ת הרביעי/ת.

=== תנוחה 469 ===
תנוחה 469 היא מערכת יחסים רומנטית הכוללת ארבעה אנשים. הוא משמש לרוב לתיאור יחסי אהבה בין שני זוגות כאשר הם מקיימים יחסי מין בצורה של ריבוע, בו כל ארבעת האנשים מנהלים יחסי אהבה זה עם זה.

אמנם זה יכול להתייחס לשני אנשים הקשורים באופן עצמאי לרומנטיקה עם שניים אחרים, אך בדרך כלל זה מרמז שלכל אחד מארבעת האנשים יש קשר מיני כלשהו לשלושת האחרים. היחסים הם בדרך כלל חברותיים, אם כי גם רומנטיים. כאשר ישנם להט"בים בתנוחה זה, זה מאפשר שילובים אפשריים רבים של תנוחות מין ושל אינטראקציות רומנטיות ומיניות.

== ראו גם ==
* פוליאמוריה
* סווינגינג
* שלישייה (מיניות)

== קישורים חיצוניים ==

* [http://schooloftantra.net/Relationships/Types/Foursomes.htm סוגי מערכות יחסים: רביעייה] 

== הערות שוליים ==

__NOTOC__
קטגוריה:תנוחות מין
קטגוריה:אקטים מיניים
קרחון טריינר

קרחון טריינר (באנגלית: Trainer Glacier) הוא קרחון בהרי ויקטורי, באזור חוף בורכגרווינק של ארץ ויקטוריה, שבאנטארקטיקה.

הקרחון ממוקם 13 קילומטרים ממערב לקרחון רודולף.

הקרחון זורם לכיוון צפון-מזרח ונשפך אל קרחון טרפלגר.

== היסטוריה ==
=== גילוי ומיפוי הקרחון ===

הקרחון מופה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1960–1962.

=== מקור השם ===

שמו של הקרחון ניתן לו על ידי הוועדה המייעצת לשמות אנטארקטיים.

הקרחון נקרא על שמו של צ'ארלס פ. טריינר (Charles F Trainer), שהיה מטאורולוג, ונציג בכיר של ארצות הברית בתחנת הולט, בחורף האנטארקטי של 1960.

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:15472 קרחון טריינר] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/21905 קרחון טריינר] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=132837 קרחון טריינר] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=14881&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון טריינר] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=15472&fid=antgeo_124 תצלום לוויין של אזור קרחון טריינר]
* [http://distancebetween.info/trainer_glacier מחשבון מרחקים - המרחק מקרחון טריינר לאתרים סמוכים]
* [http://antarctica.discair.co.uk/map.php?map=main&id=6626919&pref=_aq תחזית מזג אוויר עדכנית ארוכת טווח עבור קרחון טריינר]

== הערות שוליים ==

טריינר
טריינר
טריינר
גוגאנפה

גוגאנפה (בהונגרית: Gógánfa) הוא כפר במחוז וספרם שבמרכז הונגריה.
כמו יישובים רבים באירופה גם בגוגאנפה מספר התושבים נמצא בירידה. כך, בשנת 1990 היה מספר התושבים 820 ובשנת 2020 רק 780 תושבים.

==יהודי גוגאנפה==
בגוגאנפה חיו יהודים בתקופות זמן שונות. חלק מתושבי הכפר נרצחו בשואה. 
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|13
|
|-
|1880
|18
|885
|-
|1910
|13
|
|-
|1920
|5
|
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
אוטיליה רדרשטיין

אוטיליה וילהלמינה רדרשטיין (בגרמנית: Ottilie Wilhelmine Roederstein; 22 באפריל 1859 – 26 בנובמבר 1937) הייתה ציירת גרמנית-שווייצרית. היא הייתה בת זוגה של אליזבת וינטרהלטר, אחת הרופאות הראשונות בגרמניה.<ref></ref>

== ביוגרפיה ==
רדרשטיין נולדה בשווייץ. היא הייתה בתו השנייה של איש עסקים שהגיע מגרמניה לעבוד כנציג חברת טקסטיל שווייצרית.

לראשונה היא נמשכה לציור כאשר הצייר השווייצרי הנשכח אדוארד פיפפר (1836–1899) הגיע לביתם לעשות דיוקנאות משפחתיים. העניין בציור גבר עם ביקורים במוזיאונים מקומיים. עבור אישה, הכשרה לציירת הייתה נוגדת את המוסכמות החברתיות באותם זמנים. אמה התנגדה במיוחד לרצונותיה, אך ההתמדה ניצחה בסופו של דבר ובשנת 1876 הורשתה ללמוד אצל פיפפר, כך שתהיה קרובה לבית.

כישרון ציור הפורטרטים שלה התברר במהרה והיא סיימה במהירות את הסטודיו של פיפפר. ההזדמנות שלה הגיעה כשאחותה יוהאנה התחתנה עם איש עסקים מברלין. יוהאנה ובעלה הסכימו לתת לה לגור איתם שם, והיא מצאה מקום כתלמידה בכיתת נשים מיוחדת שפתח קרל גוסוב. בשנת 1882 היא הציגה את עבודתה לראשונה עם סוחר אמנות בציריך והיא התקבלה היטב.

באותה שנה היא נסעה לפריז, שם מצאה משרה בסטודיו של קרולוס-דוראן וז'אן ז'אק הנר. בשנת 1887 היא הצליחה לפרנס את עצמה במכירות ובעמלות וכבר לא הייתה צריכה להיות תלויה בהוריה. היא השתתפה בסלון וזכתה במדליית כסף בתערוכת יוניברל (1889). היא הציגה את עבודותיה בבניין האישה בתערוכה הקולומביאנית העולמית בשנת 1893 בשיקגו, אילינוי.

לאחר 1890 היא עברה לפרנקפורט כדי להיות עם חברתה אליזבת וינטרהלטר. אף על פי שהיא נסעה רבות (כולל טיול באפריקה בשנת 1913). היא מעולם לא איבדה את עקבות שורשיה השווייצריים, והפכה לאזרחית כבוד של ציריך בשנת 1902.

חמש שנים לאחר מכן התיישבו היא ואליזבת בהופהיים, פרבר של פרנקפורט. בין הדוגמניות שלה הייתה הציירת גוון ג'ון שהסתקרנה שרדרשטיין לבשה חולצה, ז'קט ושעון. ציורה של רדרשטיין עליה שנקרא "המכתב" הוצג בסלון בפריז בשנת 1908.

באותה שנה רדרשטיין ובת זוגה עזרו להקים את בית הספר לילדות (Schillerschule), בית הספר הראשון לבנות בפרנקפורט.

לאחר המלחמה היא עשתה מספר דיוקנאות של נשים שהתאלמנו מהמלחמה.

היא המשיכה להציג באופן קבוע עד 1931.

== גלריה ==
<gallery mode="packed" heights="170">
File:1887 Roederstein Bildnis Elisabeth Winterhalter anagoria.JPG|אליזבת וינטרהלטר
File:1898 Roederstein Der Sieger anagoria.JPG|המנצח
File:Roederstein 1894 Magdalena am Fusse des Kreuzes.jpg|מגדלנה ליד הצלב
File:Roederstein 1900 Die drei Lebensalter.jpg |דיוקן משפחתי
File:1909 Roederstein Portrait Jakob Nussbaum.JPG|יאקוב נוסבאום
File:1900 Roederstein Die Schwestern anagoria.JPG|האחיות
File:Old Man with Pipe-1952.13.97 1.jpg|זקן עם מקטרת
File:Roederstein 1884 Gertrude Angela Kingston.jpg|גרטרוד קינגסטון
</gallery>

== קישורים חיצוניים ==

== הערות שוליים ==

קטגוריה:ציירות גרמניות
קטגוריה:ציירים גרמנים
קטגוריה:ציירות שווייצריות
קטגוריה:גרמניות שנולדו ב-1859
קטגוריה:גרמנים שנולדו ב-1859
קטגוריה:נפטרות ב-1937
בית הכנסת הכוראלי בקובנה

בית הכנסת של קובנה (ליטאית: Kauno choralinė sinagoga) הוא אחד משני בתי כנסת הפועלים בעיר קובנה בליטא. הוא ממוקם במרכז העתיק של קובנה. בית הכנסת בסגנון הנאו-בארוקי הוקם בשנת 1872. בשנת 1902, לפני השואה בליטא, היה זה אחד מיותר מ־25 בתי כנסת ובתי תפילה יהודיים בעיר.

החלקה לבניית בית הכנסת הוענקה לקהילה היהודית בקובנה על ידי הסוחר לוין בורוך מינקובסקי, אביהם של אוסקר מינקובסקי והרמן מינקובסקי. עד 1873 הוא גם סיבסד את החלק העיקרי בבנייתו. <ref>[http://www.sztetl.org.pl/pl/article/kowno/11,synagogi-domy-modlitwy-i-inne/26573,synagoga-choralna-w-kownie/ Synagoga chóralna w Kownie]</ref> <ref>[http://datos.kvb.lt/en/index.php?option=com_laikotarpiai&task=view&id=19&Itemid=65 Kaunas: Dates and Facts (1872)]</ref> בחלקו האחורי של הבניין ניתן לראות אנדרטה לכ -50,000 ילדים יהודים ליטאים שנהרגו במהלך השואה, עם 37 לוחות אבן המציגים באילו ערים וערים הם קיפחו את חייהם וכמה מהם מתו בכל אחת מהן.

ב-20 באפריל 2011, יום השנה ליום הולדתו של היטלר, נתלו שלטים אנטישמיים על קיר בית הכנסת, "יהודים החוצה" ו"היטלר צדק" ("Juden raus","Hitleris buvo teisus"). <ref></ref>

== גלריה ==
<gallery class="center">
קובץ:LT Kaunas, judaica - synagoga, 2019.07.18, fot Ivonna Nowicka (1).jpg|הכניסה לבית הכנסת
קובץ:LT Kaunas, judaica - synagoga, 2019.07.18, fot Ivonna Nowicka (5).jpg|מבנה על גבי גג בית הכנסת
קובץ:LT Kaunas, judaica - synagoga, 2019.07.18, fot Ivonna Nowicka (3).jpg|פאסדה של בית הכנסת
קובץ:Holocaust memorial in Choral Synagogue in Kaunas.JPG|אנדרטת השואה מול בית הכנסת
קובץ:Synagogue Kaunas inside view 6.jpg|פנים בית הכנסת
קובץ:Synagogue Kaunas inside view 7.jpg|פנים בית הכנסת
קובץ:Synagogue Kaunas inside view 5.jpg|פנים בית הכנסת
קובץ:Synagogue Kaunas inside view 4.jpg|פנים בית הכנסת
קובץ:Synagogue Kaunas inside view 8.jpg|פנים בית הכנסת
קובץ:Synagogue Kaunas inside view 3.jpg|פנים בית הכנסת
קובץ:Synagogue Kaunas inside view 2.jpg|אנדרטה הנצחה לחיילים יהודים מקובנה שנהרגו במהלך מלחמת העולם הראשונה וקורבנות השואה, בבית הכנסת.
</gallery>

==ראו גם==
* קהילת יהודי קובנה

==קישורים חיצוניים==

== הערות שוליים ==

קובנה
קטגוריה:קובנה: מבנים